ये वो बातें हैं, जिन्हें सारी दुनिया जानती है। इसके बावजूद भारत की सरकारें (शास्त्रीजी और इन्दिराजी के कार्यकाल को छोड़कर- यह और बात है कि इन दोनों नेताओं को भी “वार्ता की मेज” पर “पराजित” होना पड़ा था) पाकिस्तान के साथ सम्बन्ध सुधारने, उससे वार्ता करने, उससे व्यापार करने, वहाँ तक ट्रेन/बस चलवाने, वहाँ की टीम के साथ क्रिकेट खेलने के लिए सदा लालायित रहती है। इतिहास गवाह है पाकिस्तान ने कभी अपनी ओर पहल नहीं की है।